google/wiki40b huggingface dataset:
Tullingen

Bernt Pedersen (født 17. juli 1883, død 7. mars 1893), kjent som Tullingen, var en gutt fra Stange i Hedmark. Tullingen var litt sen, og klarte ikke å følge sine klassekamerater i skolearbeid eller i lek. For dette ble han mobbet og fikk gjennom dette sitt kallenavn. Da han fikk difteri, kom det frem hvor from han var, og en av hans siste bønner var at hans skolekamerater som hadde mobbet ham så fælt ikke måtte få denne samme vonde sykdommen. Det siste han sa før han døde var «Så skal de ikke kalle meg for Tullingen mer».

Skillingsvisa om «Tullingen»

Foreldrene til gutten var Anne Marie Bergersdatter Pedersen og Petter Pedersen. Familien bodde på Tangen på Hedmarken, og var arbeidsomme, men fattige. De var såkalte "lesere", altså haugianere». Presten i Stange, Johan Ole Herman Jensen, forrettet i begravelsen til Tullingen, og skrev visa. Om han skrev den samme natt som gutten døde eller noe senere, har tradisjonen ulike meninger om. Johan Jensen var tilstede da gutten døde, og hørte gutten på dødsleiet da han tilga alle som hadde plaget ham. Det møtte mye folk opp i begravelsen, og det sies at gravfølget etter den stakkars gutten som ble kalt Tullingen er det største som har vært i Stange. 
Visa om «Tullingen» var også den skillingsvisa som ga støtet til det som ble plateserien Frem fra Glemselen med Rita Engebretsen og Helge Borglund. Rita Engebretsen sang denne visa sommeren 1974 i et TV-program med Odd Grythe, og Per Johan Skjærstad forteller i boka «Viser på vandring» at denne TV-opptredenen la veien åpen for innspilling av en hel LP med skillingsviser. I 1975 ga plateselskapet Talent ut visa om «Tullingen» med Rita Engebretsen på singelplate, og delte den gratis ut til alle landets barneskoler. Visa ble utgitt på albumet Frem fra Glemselen kap. 1 og senere på Frem fra Glemselen kap. 20 med Anne Nørdsti som vokalist.

Andre referanser

Johanne Hagen, mor til Ingeborg Refling Hagen, var i samme «læsarkrets» som Pedersens foreldre. Ingeborg Refling Hagen har referert til Peder/Petter flere steder i forfatterskapet sitt, og han ble ofte omtalt som «Petter Meisbinder». Kirkeboka for Tangen forteller at han døde 17. oktober 1915. Anne Marie Pedersen døde 13. august 1906. Den aller første novella Refling Hagen ga ut, «Margit», forteller mer utførlig om forholdet mellom ham og Margit, og om to av de andre barna deres, som også døde av difteri.
Gary Neville

Manchester United

Gary Neville kom til Manchester United på lærekontrakt da han gikk ut av skolen i 1991. I hans første sesong var han kaptein på juniorlaget som vant FA Youth-cup. Han fikk sin debut for førstelaget i september 1992 mot Torpedo Moskva i UEFA-cupen. Han var en del av Alex Fergusons ungdomsrekke på 1990-tallet som fikk kallenavnet Fergie's Fledglings, senere også kalt Class of '92, en «oppdatert» versjon av 1950-tallets Busby Babes som inkluderte blant andre hans bror Phil, Ryan Giggs, David Beckham, Nicky Butt og Paul Scholes. I 1994 ble Neville klubbens førstevalg på høyrebacken, idet han erstattet Paul Parker. Sommeren 2004 signerte Neville en ny fireårskontrakt med United. I desember 2005 ble Neville oppnevnt som ny United-kaptein, etter at Roy Keane forlot klubben.
I januar 2006 var Neville involvert i kontroverser etter å ha jublet foran de tilreisende Liverpool-supporterne på Old Trafford. Neville løp fra midtbanen og over til motstanderens fans for å feire Rio Ferdinands matchvinnende scoring på overtid. Oppførselen hans ble kritisert av Jamie Carragher, media og politiet, som mente at Neville var skyld i gnisninger som oppstod mellom fansen etter kampen. Han ble senere tiltalt for upassende oppførsel av FA. Neville protesterte på dette, og spurte om fotballspillere skulle opptre som «roboter» uten å kunne vise følelser. Han ble idømt en bot på £5 000.
Neville pådro seg i mars 2007 en alvorlig ankelskade under kamp mot Bolton. I hans første kamp etter skadeavbrekket, en reservelagskamp mot Everton i januar 2008, scoret han et sjeldent mål i det 21. minutt, og hjalp med det laget til et 2-2-resultat.
9. april 2008 fikk Neville sitt etterlengtede comeback på Manchester Uniteds førstelag i Mesterligaen-kvartfinalen mot Roma på Old Trafford. Han kom inn i det 81. minutt for Anderson. Neville ble ønsket velkommen tilbake på banen med stående ovasjoner, og ble også tildelt kapteinsbindet med en gang i sin 99. kamp i Mesterligaen. Han var ikke med i troppen til Mesterligaen-finalen den 21. mai, men fikk medalje og sluttet seg til lagkameratenes feiringer etter å ha slått Chelsea på straffesparkkonkurranse.
Neville startet sin første førstelagskamp på 17 måneder da han som kaptein ledet Manchester United ut på banen mot Portsmouth i Community Shield den 10. august 2008. Han startet igjen mot Zenit St. Petersburg i Supercupen, før han fikk sin første start på hjemmebane siden skaden, mot Villarreal i gruppespillet i Mesterligaen. 21. september 2008 startet Neville sin første ligakamp på nesten 18 måneder, mot Chelsea. Neville spilte sin siste kamp den 1. januar 2011. Den 2. februar 2011 la han opp som aktiv fotballspiller. 24. mai fikk han sin testimonialkamp mot Juventus på Old Trafford, hvor blant andre hans bror Phil Neville, David Beckham, Nicky Butt, Michael Owen, Wayne Rooney stilte opp. Juventus vant kampen 2-1.

Trenerkarriere

Neville ble den 14. mai 2012 ansatt som assistenttrener for Englands herrelandslag i fotball, under ledelse av Roy Hodgson, en jobb han hadde fram til Hodgson gikk av i 2016. Han var trener for den spanske klubben Valencia fra 2. desember 2015 til 30. mars 2016.
Bloodscorn

Bloodscorn var et Oslo-basert thrash metal-band, startet i 2004 etter inspirasjon av svensk og amerikansk heavy metal.
Bandet ga ut sin første studioinnspilling i 2005, en demo bestående av fire sanger titulert The Great Northern Trendkill, en tittel som henspiller på et album av Pantera med lignende navn.
Bandet ga senere ut en annen uoffisiell demoinnspilling, før bandets første og eneste offisielle fullengders album ble gitt ut i 2007, med tittel Through the Gates of Hell.
Albumet fikk til dels gode anmeldelser, de få stedene det ble anmeldt.
Bandets siste konsert ble holdt på Hulen i Bergen under Piggtrådfestivalen i april 2008. I et intervju etter konserten var bandet sitert på at de hadde knyttet kontakter med band fra andre steder i Norge, og planla flere konserter.
Likevel kunngjorde bandet i en pressemelding i august samme år at Bloodscorn i realiteten var oppløst og at bandet neppe ville gjenoppstå med den samme besetningen. Årsaken til bruddet ble forklart med at flere bandmedlemmer hadde gitt opp prosjektet.
Paulina Rubio

Biograf

Paulina Rubio ble født i Mexico by, Mexico, det første barnet til en advokat  av Spansk avstamning, og en skuespillerinne fra Mexico.Rubio  har en bror, Enrique Rubio Jr. Hun var fra 1982 til 1991 med i gruppen Timbiriche.
Rubio har sammen med Christina Aguilera, Shakira og Jennifer López hatt en stor musikalsk suksess på grunn av den eksplosive interessen for latinomusikk som kom på 1990-tallet, spesielt i USA som har en stor spansktalende andel av befolkning, men også i andre deler av verden.
I 2004 ble hun presentert på Oscar-utdelingen i USA. I 2006 ble presentert i Nobelprisen. å promotere albumet «Ananda»  og dro nummer tre i Finland.
Sangeren promoterer for tiden  sitt album Gran City Pop som fikk platinum og gull etter en uke i USA og Mexico.
Kjøpekraftsparitet

Kjøpekraftsparitet (KKP), på engelsk purchasing power parity (PPP), går ut på at man får kjøpt den samme mengden varer i utlandet som man ville gjort i sitt eget land etter å ha tatt hensyn til valuta-kursene. Teorien om kjøpekraftsparitet er at med en gitt valuta skal man være istand til å kjøpe den samme mengde av varer i alle land. Prisen på en Big Mac i ulike land er blitt brukt av avisen The Economist for å rekne ut kjøpekraftsparitet. Kjøpekraftsparitet kan blant annet benyttes for å sammenligne levestandard, og kan bidra til å gi et mer korrekt bilde enn kun BNP.
Deloyala

Utseende

Små til middelsstore, oftest grønnlige eller metallisk fargede bladbiller, nærmest sirkelrunde sett ovenfra. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er kraftig utvidet mot sidene slik at de vanligvis helt dekker oversiden, både hodet og beina er skjult under dette skjoldet. Med utvidelsen blir kroppsformen oval og ganske flat. Kroppens midtre del er gjerne gyllent metallisk farget, de utvidete sideflatene gjerne mer eller mindre gjennomsiktige. Larvene er korte og brede med litt uttrukket bakkroppsspiss som de gjerne holder bøyd fremover over kroppen. Kroppen er kledt med korte, kraftige pigger.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Slekten er utbredt i den nye verden nord til USA.
Aceratus

Utseende

Nokså store (gjerne 30-35 millimeter), kraftige, brunrøde hornbiller. Hannen har et kort horn i pannen og en liten uthuling i forkant av pronotum.

Utbredelse

Slekten er utbredt i Sør-Amerika der den er kjent fra Brasil og Paraguay.
East Siang (distrikt)

Demografi

Ved folketellingen i 2011 var det 99 019 innbyggere i distriktet, mot 87 397 i 2001. Den urbane befolkningen utgjør 27,88 % av befolkningen.
Barn i alderen 0 til 6 år utgjorde 12,24 % i 2011 mot 18,06 % i 2001. Antallet jenter i den alderen per tusen gutter er 984 i 2011 mot 958 i 2001.
Suter

Atferd

Suteren trives i vann hvor bunnen er dekket med organisk materiale, og helst med tett vegetasjon. Den er nattaktiv og spiser snegler, mygglarver og plantedeler. 
Suter kan bli opp til 8 kg, men blir sjelden større enn 3 kg i Norge.
Den kan være grønn eller brun av farge, avhengig av vannet.

Nytte

Suter er en utmerket matfisk med fast kjøtt. Skinnet er svært tykt og fast, og er blitt brukt til å lage sko av, og den er derfor også blitt kalt for «skofisk». Skinnet er dekket av et slim som er blitt brukt som medisin mot feber og gulsott, og i England har den fått navnet «doctor fish».
Til bruk som matfisk, er det viktig at den blir tappet for blod så snart som mulig for å unngå misfarving av kjøtt, og redusert smakskvalitet.

Fiske

Fisket forgår gjerne med ruse eller stangfiske med agn. Fisken har en liten munn, og ved agnfisket, som foregår sent om kvelden eller på natten, brukes små kroker. Som agn brukes mais eller meitemark. Den største suteren som er tatt med sportsfiskeutstyr i Norge, veide 3,96 kg. Rekorden ble satt i Østeråa 9. juni 2011
Politimyndighet

Politimyndighet er et begrep som vanligvis benyttes om den myndighet den enkelte polititjenesteperson har til å gjennomføre myndighetsbeslutninger ved bruk av makt. I en rettsstat er utgangspunktet at staten har enerett til å utøve politimyndighet, gjerne omtalt som statens politimonopol eller maktmonopol.

Begrenset politimyndighet

Politimyndighet utøves i enkelte tilfeller av personell med tildelt begrenset politimyndighet. Personene er enten ansatt i politiet og utfører oppgaver innenfor det som omtales som den direkte polititjeneste, eller har en stilling eller oppdrag utenfor politiet som omfatter arbeidsoppgaver som verner offentlige interesser.
De største gruppene med begrenset politimyndighet i politiet er arrestforvarere, grensekontrollører og transportledsagere. Videre omfatter gruppen ulike spesialister som arbeider med kriminalitetsbekjempelse (etterforskning og etterretning) eller utfører ulike støttefunksjoner til spesialavdelinger i politiet.
Et betydelig antall personer med ansettelse eller oppdrag utenfor politiet tildeles også begrenset politimyndighet. Eksempler på dette er naturoppsynspersonell, transportører i Kriminalomsorgen, grenseoppsynspersonell ved den den norsk-russiske grensen (Garnisonen i Sør-Varanger), personell i Kystvakten, personell i Politireserven og personell i Forsvaret som benyttes i konkrete bistandsoppdrag for politiet.
Felles for personellet med tildelt begrenset politimyndighet er at de ved utøvelse av politimyndighet underlegges politiets kommandomyndighet og regelverk. De blir en del av statens maktapparat og får fullmakter til gjennomføre inngripende beføyelser og i visse tilfeller også anvende fysisk makt mot befolkningen.
Utøvelse av begrenset politimyndighet er strengt regulert i lov- og instruksverk og berører mennesker i sårbare situasjoner. God kompetanse er derfor en forutsetning for å inneha og utøve begrenset politimyndighet.
Biblis hyperia

Utseende

En ganske stor, fløyelsaktig svart sommerfugl. Bakvingens ytterkant er rød. Undersiden er blåfiolett.

Levevis

Arten lever i subtropisk skog, der larvene utvikler seg på planter i vortemelkfamilien (Euphorbiaceae).

Utbredelse

Arten er utbredt fra det sørligste USA sørover til Paraguay, inkludert Vestindia.
Akvifer

Åpen akvifer

En åpen akvifer mottar nydannelsen gjennom nedbør som infiltrerer og deretter perkolerer ned til grunnvannet. Denne typen akviferer kalles også selvmatende. I en åpen akvifer vil grunnvannspeilet ha et hydrostatisk trykk tilsvarende atmosfærisk trykk. En og samme akvifer kan være åpen og lukket i ulike deler.

Lukket akvifer

En lukket akvifer er en akvifer som ligger under et tett og ugjennomtrengelig lag. Den mottar ikke vann fra nedbør direkte over akviferen, men via kontakt med en tilgrensende åpen akvifer eller tilgrensende overflatekilde (innsjø eller elv). Grunnvannet står da under trykk mot det tette laget, og har følgelig et trykk > atmosfæretrykket. Hvis det settes ned en brønn vil vannivået i brønnen være høyere enn i akviferen.
Nesbru videregående skole

Historikk

Nesbru videregående skole tok i mot sine første elever i august 1980. Foruten nytilsettinger, ble lærere og ledelse overført fra Bekkestua videregående skole. Aage Eifring var skolens første rektor og fungerte frem til 1987. I 1988 tiltrådte Inger-Marit Øymo. Hun ble pensjonert i 2008, og Knut Jore kom da inn som skolens rektor. 
Skolens undervisningstilbud konsentrerte seg etter noen års drift rundt tre grunnpilarer: Allmene fag, estetiske fag og byggfag. Et tilrettelagt tilbud for psykisk utviklingshemmede elever (BA-klassene) startet opp i 1984. Et skoleløp som kombinerer arbeid, produksjon og opplæring (APO) startet opp i 1995. Skolen har derfor utviklet stor ekspertise innen spesialpedagogikk. 
Allmennfagene ble høsten 1993 supplert med et internasjonalt tilbud for de to siste skoleårene: International Baccalaureate (IB). IB er en internasjonal studieforberedende utdanning. Det legges vekt på kreativitet, fysiske prestasjoner og samfunnsengasjement.
Med innføringen av Reform 94 var Nesbru tidlig ute med å tilby fordypning i mediefag innen allmenfaglig studieretning. Medier og kommunikasjon på yrkesfaglig studieretning startet opp i 2000. Utdanningsprogrammet har som målsetting å utvikle elevenes kreative evner innen bilder, tekst, lyd og farge.
Reform 94 medførte også at Nesbru kunne, som eneste skole i vestregionen, tilby grunnkurs byggfag. Et nytt tilbygg med en ramme på 32 millioner kroner ble vedtatt av fylkets politikere. Skolen har, fra den sto ferdig høsten 1980 til dags dato, vært i en kontinuerlig utviklings- og ombyggingsprosess. I 2006 åpnet Nesbru et nytt, stort auditorium til 12 millioner kroner. I 2011 åpnet skolen en ny fløy med verksteder for bygg og anleggsteknikk.
Athenæum (leseselskap)

Athenæum var et leseselskap i København, det ble opprettet i 1824 og opphørte i 1901.
Det hadde lokale i Østergade 68, hvor medlemmene kunne finne de viktigste aviser og tidsskrifter samt et etter tidens forhold betydelig bibliotek. I 1842 hadde selskapet 698 medlemmer. Blant stifterne av selskapet var Jonas Collin og Jacob Hornemann Bredsdorff (som ga selskapet dets navn).
OnePlus

Historie

OnePlus ble grunnlagt den 16. desember 2013 av Pete Lau, en tidligere visepresident i Oppo, og Carl Pei, en svensk-kinesisk gründer. Ifølge den kinesiske regjeringen er Oppo Electronics den eneste institusjonelle aksjeeieren til OnePlus. Firmaets hovedmål var å designe en smarttelefon som skulle balansere god kvalitet med en lavere pris enn andre telefoner i sin klasse. OnePlus inngikk en lisensavtale med Cyanogen Inc. for å basere produktenes Android-distribusjon på en variant av CyanogenMod, og for å bruke varemerkene  utenfor Kina.
Firmaet presenterte sin første smarttelefon, OnePlus One, den 23. april 2014. I desember 2014, da OnePlus One ble utgitt i India gjennom Amazon, kunngjorde OnePlus planer om å etablere seg i landet, med planer om å åpne 25 offisielle walk-in servicesentre over hele India.
OnePlus gjorde produktene sine tilgjengelige i Sørøst-Asia for første gang i samarbeid med Lazada Indonesia den 23. januar 2015.
Den 9. mars 2014 utvidet firmaet operasjonsområdet sitt til alle land i Europa unntatt Sveits. Nå opererer firmaet i 43 land og regioner over hele verden. Siden mars 2016 betjener OnePlus følgende land og regioner: Østerrike, Belgia, Bulgaria, Canada, Fastlands-Kina, Kroatia, Republikken Kypros, Tsjekkia, Danmark, Egypt, Estland, Finland, Frankrike, Tyskland, Hellas, Hongkong, Ungarn, India, Irland, Israel, Italia, Latvia, Litauen, Luxembourg, Malta, Malaysia, Nederland, Polen, Portugal, Romania, Saudi-Arabia, Singapore, Spania, Slovakia, Slovenia, Sverige, De forente arabiske emirater, Storbritannia and USA.
Den første mobilen som kom til Norge var OnePlus 6, som ble lansert våren 2018. Telia var den første leverandøren som solgte OnePlus 6 i Norge, etter dette fulgte andre operatører. Butikkene begynte å selge mobilen i starten av sommerferien 2018.
Garrigue

Garrigue (fransk, fra provençalsk garrigo) er et plantesamfunn av lave, eviggrønne busker i middelhavsområdet. Buskene er som regel ikke mer enn én halv meter høye, og vegetasjonsdekket er brutt av åpne partier med nakent berg og grus.
Denne vegetasjonstypen finnes i middelhavsklima med tørre og varme somre, spesielt på kalkbunn. Den dekker store områder og har mange navn, tomilares i Spania, gariga i Italia, frygana i Hellas og batha i Israel.
Buskene er ofte tornete med små, nålelignende blader, eller de er dekket av ullgrå hår. Vegetasjonen er svært artsrik og inneholder både forvedede planter, og ett- og flerårige urter. Buskene dufter ofte sterkt, og mange kjente krydderurter vokser i garriguen. Det er mange planter med løk eller knoll i velkjente slekter som tulipan, krokus, Iris, perleblom, Fritillaria, fuglestjerne, løk, Orchis og flueblom. Vegetasjonen er svært fargerik når den blomstrer i april, men om sommeren er garriguen tørr og forbrent med inntørkede fruktstander og støvgrå busker.
Garriguen er ikke en naturlig vegetasjonstype, men er skapt av ulike menneskelige påvirkninger som avskogning, beiting, jordbruk og økt hyppighet av branner. Den er en del av en økologisk suksesjon som ser slik ut: naken jord — steppe med gras – garrigue – lav maquis – høy maquis – skog. De ulike typene maquis degenererer til hver sin type garrigue, og det finnes derfor en rekke ulike artssamfunn i garriguen.
Vanlige planter i den østlige frygana-vegetasjonen er Sarcopoterium spinosum, Thymbra capitata, Thymelaea, Euphorbia acanthothamnos, Hypericum empetrifolium og noen busker som også vokser i maquisen, som kermeseik og Cistus. Den spanske tomilares er preget av arter i leppeblomstfamilien som timian, lavendel, salvie og Phlomis.
Førergarden

Førergarden var Vidkun Quislings personlige vaktstyrke og NS' paradetropp. Quisling var «fører» i NS (Nasjonal Samling), fascistpartiet som samarbeidet med de tyske okkupantene under andre verdenskrig i Norge, og ministerpresident i landet fra 1942 til 1945. Garden ble opprettet i 1942 og ble oppløst da krigen sluttet i mai 1945. Organisatorisk var Førergarden en enhet som tilhørte Hirden, NS’ paramilitære «elitetropper».

Historie

Førergarden ble ledet av sveitfører Per Carlson (20. april 1942–1. april 1944), Sverre Henschien (1944–1945) og sveitfører Sophus Kahrs (februar–mai 1945).
Styrken bestod av 2-4 kompanier, hvert på rundt 150 håndplukkede frivillige, og var etterhvert NS-statens eneste faste styrke som bar våpen, i tillegg til enkelte enheter fra Hirden. I løpet av 1943 ble flere NS-enheter bevæpnet, og i 1943 ble Førergarden innlemmet i «rikets væpnede styrker» sammen med enkelte andre hirdenheter. 
Mot slutten av krigen ble dimitterte frontkjempere rulleført i garden i stedet for i Waffen SS´ reservistruller. Det er uvisst hvor mange som totalt tjenestegjorde, men sannsynligvis noe færre enn 1200 mann.
Slagordet var «Aldri vike – aldri svike».
Førergarden bar de gamle, mørkblå gardeuniformene med doble beiser i buksene til galla. Til tjenestebruk bar garden vanlige grønne uniformer. Til begge uniformstypene ble det brukt båtlue. I tillegg ble norske feltuniformer fra før krigen båret under feltøvelser. På venstre jakkeerme bar gardistene NS-statens alternative statssymbol med ørn og solkors over Quislings initialer V Q, også brukt av NS Kamporganisasjon.
Førergarden ble dimittert uten noen kamphandlinger i 1945, i tråd med Quislings eget ønske.
Mimacmocera

Utseende

Acmocerini er middelsstore, sylindriske, grå- og brunspraglete trebukker. Pronotum har en kraftig pigg på siden. Artene er kamuflasjefarget og ligner kvister.

Utbredelse

Arten er bare kjent fra Tanzania.
Pylyp Budkivskyj

Landslaget

Han ble tatt ut i Ukrainas EM-tropp til EM i Frankrike 2016.
VM i skiorientering 2015

VM i Skiorientering ble arrangert på Budor fra 10. til 15. februar 2015.
Kieler Woche

Kieler Woche er en årlig seilregatta og sommerfest i Kiel i Tyskland. Det arrangeres den siste fulle uka i juni. Kieler Woche er verdens største seilarrangement i antall deltagende båter. Arrangementet startet som en regatta og lange tradisjoner med regattaseiling, og etterhvert som det vokste tiltrakk det seg flere og flere folk, og dermed ble festen rundt også en del av Kieler Woche. Selve seilingen har base i Schilksee, som ble bygget som seilanlegg i forbindelse med Sommer-OL 1972.
Under nåtidens Kieler Woche deltar omtrent 5 000 seilere, 2 000 skip og joller og det er rundt tre millioner besøkende hvert år. Arrangementet er organisert av Kieler Yacht-Club, Norddeutscher Regatta-verein, Hamburger Segel-Club og Verein Seglerhaus am Wannsee.
Ferjesambandet Festøya–Hundeidvika

Ferjesambandet Festøya–Hundeidvika krysser Hjørundfjorden mellom Festøya ferjekai i Ørsta og Hundeidvik ferjekai i Sykkylven som del av Fv71Fylkesvei 71 i Møre og Romsdal. Strekningen drives av Fjord1, som har anbudet for perioden 2016–2019.
Overfartstiden er 18 minutter over 4,8 km, og strekningen blir betjent av MF «Kvernes» med 15 avganger daglig i hver retning (færre i helgene). I 2016 var årsdøgnstrafikken 80 kjøretøyer.
Globe Theatre

Globe Theatre er et engelsk renessanseteater i London hvor blant annet flere av William Shakespeares skuespill ble uroppført. Teateret ble første gang reist i 1599, men brant ned 29. juni i 1613. Teateret hadde plass til 3000 gjester i to etasjer. Scenen var under åpen himmel.
Teateret ble gjenreist og sto ferdig i juni 1614 men stengte så i 1642. Et helt nytt og rekonstruert teater ble åpnet i 1997 og benyttes i dag til oppføring av skuespill, primært Shakespeares stykker.
Teateret ligger syd for Themsen, i samme område som flere av de andre berømte teatrene fra 1600-tallet lå.
Stallkanalen

Stallkanalen er den sørlige grenen av elva Norrström i Stockholm, og ligger mellom Slottskajen i Gamla Stan og Helgeandsholmen. Vannføringen gjennom Stallkanalen er vanligvis kraftig begrenset av en barriere vest for Stallbron, og vannveien oppfattes derfor mer som en kanal enn ei elv. 
Stallkanalen krysses av Stallbron og Norrbro, og dessuten finnes det en gangtunnel under Stallbron, den såkalte Rännarbanan som forbinder riksdagshuset med Kanslihuset i Gamla Stan.